Številka: 03226-13/2014-3

Datum: 23. 10. 2014

## ZAPISNIK

36. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v torek, 14. oktobra 2014.

Seja je potekala v Klubu 15, Magistrat, Mestni trg 1, Ljubljana.

Sejo je vodil predsednik Samo Uhan.

Na seji so bili navzoči članice in člani Sveta (v nadaljevanju: člani):

Samo Uhan, Tomaž Čakš, Alijana Lepšina, Marina Vraneš, Aleksandra Kanjuo Mrčela in Igor Pribac.

Seje se ni udeležil Dušan Milič (upravičeno odsoten).

Na seji so bili navzoči tudi:

Boris Kaučič iz MOL, SODMS.

Seja se je pričela ob 16.10 uri ob navzočnosti 5 članov.

S sklicem seje so člani prejeli predlog dnevnega reda 36. seje Odbora:

1. **Potrditev zapisnika 35. seje Sveta za varstvo pravic najemnikov stanovanj v MOL**
2. **Tekoče zadeve na področju varstva pravic najemnikov stanovanj v MOL**
3. **Razno**

Predsedujoči je dal na glasovanje naslednji dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 36. seje Sveta.**

Navzočih je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je prepustil besedo sekretarju Sveta, Borisu Kaučiču. Sekretar sveta je omenil sprejete sklepe 35. seje Sveta in na krajše povzel vsebino zadnjega sestanka Sveta, kjer so bili prisotni tudi predstavniki JSS MOL. Prisotni niso imeli pripomb na zapisnik.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 35. seje Sveta za varstvo pravic najemnikov stanovanj v Mestni občini Ljubljana.**

Navzoči je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Predsednik je podal uvodno obrazložitev k točki. Na krajše je povzel razpravo iz prejšnjega sestanka SVPNS V MOL, kjer so bili prisotni predstavniki JSS MOL. Obrazložitev k točki je podal tajnik Sveta, Boris Kaučič, v zvezi s poročilo SVPNS V MOL za Glasilo Ljubljana ob koncu mandata Sveta. Odprta so bila vprašanja glede vsebine članka. Pripravljen je bil osnutek in potrebne so bile samo še »finese«, ki so se dotikale pravilnikov o najemih stanovanj, pravilnikov o revalorizaciji stanovanj in o »nesojeni« brošuri za najemnike stanovanj, ki jo je Svet nameraval narediti v svojem mandatu.

Razpravljali so člani: Samo Uhan, Alijana Lepšina, Tomaž Čakš, Marina Vraneš, Aleksandra Kanjuo Mrčela, Igor Pribac ter Boris Kaučič.

Razprava je tekla o ZNS, o Glasilu Ljubljana, o obveščenosti najemnikov v MOL, o javnem interesu, o brezplačni pravni pomoči za naprej, o Sklepu o najemnini, o delu JSS MOL, o stanovanjski politiki MOL, o temah na sestankih Sveta, o sredstvih MOL za delovanje brezplačne pravne pisarne, o mandatih v Svetu, o preteklih sejah Sveta.

**AD 3**

Razpravljali so člani: Samo Uhan, Alijana Lepšina, Tomaž Čakš, Marina Vraneš, Aleksandra Kanjuo Mrčela, Igor Pribac ter Boris Kaučič.

Potekala je razprava o delu Sveta v bodoče in novemu konstituiranju Sveta.

Seja je bila končana ob 17.30 uri.

|  |  |
| --- | --- |
| Zapisal:  *Boris KAUČIČ*  Višji svetovalec III | *Samo Uhan*  Predsednik: |